Kód: Blájen, aki nem Bobtail

A távoli szlovák határszélen található Arrakis falucska nevének említése (amely Giediprime község mellett található) egy régi történetet idéz fel bennem, de erről most nem akarok mesélni, mert baromi unalmas.

Történetem valójában egy messzi-messzi galaxis Midkemia elnevezésű bolygójának Nasale megyéjében játszódik, ami a világegyetem egyik legfurábban sikerült teremtményének szolgál lakóhelyül, hiszen itt élnek a messzi földön híres, és oly nagyon rettegett Blájok. A Blájok evolúciójáról az emberi elmének sok fogalma sajnos nem lehet, mert egy később talált példány vizsgálata során nem derült ki, hogy volt ilyen folyamat, ugyanakkor életvitelükről egészen sok információt volt alkalmunk szerezni. A Midkemiai Nasale területének uralkodó fajának két osztája van:
-	harci blájok (mindegy mire, de lőnek)
-	mezei szatócsblájok ( a földeken termő műmappa növény részeiből különböző használati tárgyakat készítenek, pl. műpajesz, nyári egységkabátka stb.)
Nyelvük a Blá, nem túlságosan fantáziadús, a kabát szó egyben dossziét, mappát, és pvc padlót is jelent. Ugyanez az egyszerűség az oka nagyon egysíkú néválasztásaiknak, így blanyakönyvi kivonatukban (születéskor kapják) a következő nevek az igazán gyakoriak: Blájnsztorm, Blájgyú, Blájna, Blájd, Blátoj stb…
Nemzetük és kultúrájuk akkor indulhatott volna rohamos fejlődésnek, mikor a harci blájok kasztjába tartozó I. Blájen került trónra. Regnálásának ideje alatt alakult meg a Nemzeti Bláj Televízió, melynek regionális adásában az uralkodó mint műsorvezető is tevékenykedett. Nyelvművelő, nyelvújító hírében állt, ennek okán alattvalói nem nagyon értették szavait, de nem is nagyon akarták. Bukását a Blájok körében hatalmas felháborodást keltő rendelkezései ( Blájen csomag ) okozták.
„ …. 1. Minden Bláj köteles Asimov összes írását elolvasni fővesztés terhe mellett!
2. Nemzetünk himnusza a Dűne c. film zenéje lészen!
3. Minden polgár köteles Darth Vader mintájára lélegezni!…”
Megrázó bukását azonnali számüzetés követte a Föld nevű bolygóra, baromi messze hazájától, trónját örökös hiányában a távoli világból érkezett Fikus Kukis hódította el.
Blejen számúzetésében visszatért a gyökereihez, kezdetben bőrdiszművesként, majd szűcsként próbált elhelyezkedni. Termékei nagyon hasonlítottak különböző papíripari produktumokhoz, de mivel kabátként árusította őket, nem arattak nagy sikereket. Később mint hangosbemondó dolgozott a legkevésbé felkapott játszótereken, Ő azonban nem lehetett elégedett. Eképp vált belőle a legelismertebb bérgyilkos, bármikor, bármivel képes volt az ölésre, félelem és lelkiismeret nélkül. Minden létező fegyver szakértője, de gyakran öl A4-es papírlappal, szemüvegszárral, vagy különböző írásainak felolvasásval. Előszeretettel szegődik el gerillacsoportokhoz kabalának, plüssből készült babzsákos figuráját minden játék és fegyverbolt kirakatában megtalálhatjuk. Elfogása indokolt ugyan, mégis rendkívül pusztító gondolatvilága miatt aligha lehetséges…

( chilike )